**APROBAT,**

Director General,

Ec. Georgiana TRIFU

CAIET DE SARCINI

**SERVICII DE ORGANIZARE EVENIMENTE SPORTIVE**

**– „Campionatului Mondial de Lupte Seniori U23”-**

**Cod CPV: 92622000-7**

**Întocmit,**

**Șef Serviciu**

**Răzvan BUJAC**

**CAIET DE SARCINI**

**Servicii de organizare evenimente**

*Specificațiile tehnice reprezintă cerințe, prescripții, caracteristici de natura tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

*Cerințele impuse vor fi considerate ca fiind minime și obligatorii. În acest sens, orice ofertă prezentată, care se abate de la prevederile Caietului de Sarcini, va fi luată în considerare numai în măsura în care Propunerea Tehnică presupune asigurarea unui nivel calitativ superior cerințelor minime din prezentul Caiet de Sarcini. Oferta care conține caracteristici inferioare celor prevăzute în prezentul Caiet de Sarcini va fi considerată neconformă și va fi respinsă.*

*Prezentul Caiet de sarcini conține specificații tehnice minime în baza cărora ofertantul va întocmi oferta tehnică și financiară, făcând parte integrantă din documentația de atribuire în vederea participării la procedură.*

**I. INFORMAŢII GENERALE**

1.1. Beneficiar / Autoritate contractantă: **Centrul pentru Tineret al Municipiului București**

1.2. Date despre beneficiar: Sediu: Municipiul București, Calea Victoriei nr. 126, sector 1; **Adresa de corespondență: Bulevardul Basarabia 37-39, Sector 3, București (National Arena București – Sector 114)**

1.3 Sursa de finanțare a achiziției : Bugetul local

1.4. Denumire achiziție: Servicii pentru evenimente - **CAMPIONATULUI MONDIAL DE LUPTE SENIORI U23**”

1.5. Valoarea totală estimată a contractului/lor: **750.000** lei la care se adaugă TVA .

**II. OBIECTIV**

Obiectivul urmărit de prezenta procedură de achiziție a serviciilor de organizare a evenimentului „**Campionatului Mondial de Lupte Seniori U23**”, îl reprezintă stabilirea unor criterii și termene precise și identificarea unui operator economic care să răspundă tuturor cerințelor ce vor fi descrise în cele ce urmează.

Astfel, operatorul economic va putea oferi în totalitate gama de servicii solicitate în prezentul caiet de sarcini, acesta ofertând toate punctele și subpunctele solicitate de către autoritatea contractantă, pentru a transforma evenimentul „Campionatul Mondial de Lupte de Seniori U23” într-un eveniment sportiv de amploare, calitate superioară și de bun gust, ce se va desfășura în perioada 10 - 18.11.2018, în București.

* **Justificare necesitate / oportunitate**

Centrul pentru Tineret al Municipiului București dorește achiziționarea de servicii de organizare a evenimentelor în vederea realizării **Campionatului Mondial Lupte de Seniori U23**, în perioada **10-18 noiembrie 2018**, în imediata apropiere a celebrării a 100 de ani de la Marea Unire. Evenimentul este realizat în baza Hotărârii Consiliului General al Municipiului București Nr. 614 din 26.09.2018 și se va organiza în Sala Polivalentă din București. Competiția de mare anvergură va fi o premieră pentru România și se va bucura de participarea a peste 800 de sportivi din 50 de țări și a oficialităților din Forurile Sportive Internaționale. (membri în **Comitetul Olimpic Internațional**, membri ai **Federației Internaționale de Lupte, membri și președinți WADA).**

În vederea **promovării orașului București**, în calitate de Capitală europeană și **gazdă a competiției**, Primăria Capitalei prin CTMB va încheia un parteneriat cu Federația Română de Lupte pentru o mai bună organizare a acestui eveniment.

În contextul punerii în aplicare a planului de lucru european pentru sport, concluziile Consiliului UE subliniază importanța sportului în dezvoltarea competențelor, în special în rândul tinerilor. Sportul, care este în primul rând o activitate de recreere fizică, aduce, de asemenea, valoare adăugată în ceea ce privește o societate mai sănătoasă și, în general, mai favorabilă incluziunii sociale. Sportul poate dezvolta aptitudini și valori sociale pozitive, precum și abilitățile și competențele persoanelor, inclusiv competențe transversale, cum ar fi capacitatea de a gândi critic, de a lua inițiative, de a rezolva probleme și de a lucra în echipă.

Faptul că la nivelul UWW a fost acceptată organizarea în România, la București, a Campionatului Mondial de Lupte seniori U23, în perioada 10 - 18.11.2018, reprezintă o recunoaștere europeană a viziunii și eforturilor în ceea ce privește susținerea investițiilor în domeniul infrastructurii sportive, precum și a politicilor publice de promovare a sportului la nivel național și local.

* **Rezultate urmărite:**

**•** Susținerea reciprocă în vederea organizării Campionatului Mondial de Lupte seniori U23, la București, în perioada 10 - 18.11.2018

**•** Dezvoltarea oportunităților de petrecere a timpului liber al tinerilor din Municipiul București;

• Promovarea proiectelor de mare amploare pe raza Municipiului București;

• Creșterea interesului tinerilor pentru participarea la activitățile recreative și sportive la nivel local;

**III. OBIECTUL CONTRACTULUI**

Centrul pentru Tineret al Municipiului București dorește achiziționarea de produse și servicii pentru organizarea evenimentului „Campionatul Mondial de Lupte de Seniori U23” în perioada 10 - 18.11.2018.

Prestatorul va oferta servicii de organizare evenimente care să îndeplinească obligatoriu următoarele specificații tehnice, astfel:

|  |  |  |
| --- | --- | --- |
| Nr. crt. | Activități | Detalii Tehnice |
| 1. | **Amenajare sală competiție – podium, așezare saltele, spațiu oficiali, spațiu crainic, spațiu secretariat, spațiu VIP, ornamente florale, bannere, delimitatoare spațiu, panouri modulare pentru arbitri, staff UWW, panouri modulare vestiare echipe, panouri publicitare, podium de premiere și interviu presă, roll-up-uri, mash-uri.** | Amenajarea sălii de competiție constă în:  **a**. Amenajare podium lupte. Podiumul va fi pus la dispoziția federației de către Ministerul Tineretului și Sportului. Podiumul va fi montat și amenajat (îmbrăcat) cu material textil, de culoare albastră – “dark-blue pantone 2757 C”, conform regulamentului UWW. Dimensiunea podiumului este de 45 m lungime \* 16 m lățime \* 90 cm înălțime. Pe toată suprafața superioară a podiumului va fi așezată mocheta de culoare albastră “dark-blue pantone 2757 C“ iar părțile laterale (înălțimea) vor fi acoperite de un material textil mat care să acopere toată suprafața/înălțimea. Materialul va fi întins (nu în falduri). Materialul să nu fie translucid. La nivelul podiumului mare, se vor amenaja 9 rânduri de trepte (îmbrăcate) care să permită accesul la suprafața podiumului (înalt de 90 de cm).  **b.** De jur împrejurul podiumului de competiție, vor fi amplasate scaune, mese și podiumuri mici pentru arbitri, oficiali, antrenori și suport tehnic. Necesar: 60 scaune, 35 mese 1\*1m, 2 podiumuri mici (înălțime 30-40 cm, lungime 2 m, lățime 1.5m), 1 podium mic (înălțime 30-40 cm, lungime 3 m, lățime 1.5m), 1 podium mic (înălțime 30-40 cm, lungime 8 m, lățime 2 m), îmbrăcate și acoperite la fel ca podiumul mare, cu mochetă și material textil mat. Pe podiumurile mici vor fi amplasate mese și scaune conform indicațiilor FR Lupte și regulamentului UWW.  **c.** Pentru arbitri și antrenori vor fi amenajate delimitatoare din material plastic, cu 3 laturi, care vor fi colantate în întregime cu brandul competiției. Necesar delimitatoare: - 6 buc. (dimensiuni: înălțime 1.2 m, laturi de 1.2m);  - 3 buc (dimensiuni: înălțime 1.2 m, 2 laturi de 1.2m, 2 laturi de 1.5m);  - 3 buc. (dimensiuni: înălțime 1.2 m, 2 laturi de 1.2m, 1 latură de 3m);  **d**. Pe toată lungimea saltelelor (sălii) va fi amenajat un culoar foto, cu delimitatoare/separatoare din bannere, cu o înălțime de 1-1.2m.  **e.** Sunt necesare 16 bucăți suporturi nume (călăreți), personalizate policrom, conform modelului agreat, din plastic. Dimensiunile fiecărui suport sunt: înălțime 50 cm, lungime 1.5m, cu o deschidere de 30-40 cm.  **f.** Bannere Sala Polivalentă – material PVC flexibil, cu tiv și capse metalice, conform designului impus de FR Lupte și UWW.  Dimensiunile bannerelor pentru amenajarea sălii sunt:   * Balustradă **1** – 5,40 m/ 90 h * Balustradă **7**- 5,40/ 90 h * Balustradă **1.1** - 3,95 m/ 60 h * Balustradă **7.1** – 4m/60 h * Balustradă **2**- 7,20 m/ 90 h * Balustradă **8** – 7,20 m/90 h * Balustradă **2.1**- 3,90 m/ 60 h * Balustradă **8.1** – 4m/ 60 h * Balustradă **3** – 7,20 m/ 90 h * Balustradă **9** – 7,20 / 90 h * Balustradă **3.1**- 4 m/ 60 h * Balustradă **9.1** – 4 m/ 60 h * Balustradă **4**- 7,20 m/ 90 h * Balustradă **10** – 7,20 m/ 90 h * Balustradă **4.1** - 4 m/60 h * Balustradă **10.1** – 4m / 60 h * Balustradă **5**- 7,20m/ 90 h * Balustradă **11** – 7,20 m/ 90 h * Balustradă **5.1** – 4 m/60 h * Balustradă **11.1** – 4 m/ 60 h * Balustradă **6** – 5,45 m/90 h * Balustradă **12** – 5,40m/ 90 h * Balustradă lungă intrare Polivalentă față (mare) : 38,5 m/ 75 h * Intrare mică 1 : 3,80 m/60 h * Intrare mică 2 : 3,80 m/ 60 * Balustradă lungă intrare Polivalentă VIP : 34,8 m/ 105 h * Intrare mică 1: 4,20 m/ 60 h * Intrare mică 2: 4,25 m/ 60 h * Banner jos: 34,8 / 2,55 h   **g.** 50 bucăți - Stâlpi ghidare tip barieră. Dimensiuni: H 92cm/180 cm L. Bandă retractabilă de culoare albastră,  de lungime 3 metri. Stâlp inox, cromat, cu toate accesoriile incluse. Accesorii Panou A4 pentru stâlpi de ghidare: 4 bucăți (2 verticale, 2 orizontale).  **h**. Delimitatoare spațiu/mantinelă- 30 bucăți. Cadru din țeavă oțelită, folie plastic, culoare albastră. Dimensiuni; înălțime 73 cm, lungime 233 / 200 cm, greutate cca. 2,5 kg., personalizare conform cerințelor FRL și UWW.    **i.** Panou mare Zona Mixtă, cu schelet metalic pentru susținere și înălțare– 1 bucată. Panoul este realizat din material plastic/PVC. Dimensiunea panoului este de 200 cm lungime și 120 cm înălțime. Personalizarea se face conform designului impus de FR Lupte și UWW.  **j**. Panou Flash Interviu- cu schelet metalic pentru susținere și înălțare– 1 bucată. Panoul este realizat din material plastic/PVC. Dimensiuni:  180 cm lungime și 120 cm înălțime, conform designului impus de FR Lupte și UWW.  **k.** Panou Sală Conferință - cu schelet metalic pentru susținere - 1 bucată. Panoul este realizat din material plastic/PVC. Dimensiuni: 670 cm lungime și 230 cm înălțime, conform designului impus de FR Lupte și UWW.  **l**. Mash- mare – pentru exterior Sala Polivalentă. Dimensiune: 10/8 metri. Personalizat conform designului impus de FR Lupte și UWW.  **m**. Panouri modulare expoziție, înalte de min. 2m – amenajate pe foaierul lateral al Sălii Polivalente și al vestiarelor (500 m liniari).  **o.** Print branding UWW pentru Sală antrenament. Cantitate: 10 bucăți. (format A1). Vor fi montate pe pereții sălii cu bandă dublu-adezivă, conform designului impus de FR Lupte și UWW.  **p**. Printuri /colant direcționare. (format A3 sau A4) Cantitate: 30 bucăți. Conform designului impus de FR Lupte și UWW.  - 20 bucăți roll-up care vor fi amplasate în sală, conform indicațiilor FR Lupte. Designul și grafica sunt cele aprobate de FRL și UWW. Dimensiunea unui roll-up este de 100 cm l/200 cm H.  - 10 bucăți steag tip lacrimă. Dimensiunea medie de 75 cm/303 cm/31 cm + suport și accesorii incluse. Material textil de calitate superioară cu aspect premium, lucios personalizate conform cerințelor FRL.  **q.** Sala de încălzire va fi amenajată în vecinătatea sălii de concurs. Sala de încălzire va permite amplasarea a 3 seturi de saltele lupte, un set având 12/12 m. Saltelele vor fi puse la dispoziție de către federație. Traseul dinspre sala de încălzire spre sala de concurs va fi marcat/ghidat prin separatoare.  **r.** Sala de conferință va fi amenajată la etaj, în apropierea scărilor de acces VIP, pentru un acces ușor la sala de competiție. Sala de conferință va fi amenajată cu min. 60 de scaune, masă prezidiu pentru min. 6 persoane, 1 spider, aparatură de sonorizare.  **s.** Spațiile VIP – 5 săli vor fi amenajate cu birouri, canapele și fotolii, conform cerințelor FRL.  **t.** Sala cabinet medical va fi amenajată într-un spațiu tip vestiar, prevăzut cu chiuvetă și WC propriu.  Sala antidoping amenajată într-un spațiu tip vestiar, prevăzut cu chiuvetă și WC propriu.  Pe toată durata competiției este necesară funcționarea aerului condiționat în spațiile menționate. |
| 2. | **Închiriere servicii sonorizare conform regulamentului de organizare al Federației Internaționale UWW** | Sistem de sonorizare și microfoane pentru eveniment indoor concert live. Prestatorul va pune la dispoziție și o persoană specializată care va asigura utilizarea sistemului pe durata concursului.  Serviciile sunt necesare în perioada 11 - 18.11.2018. |
| 3. | **Închiriere servicii conform regulamentului de organizare al Federației Internaționale UWW** | - 2 buc. tun de lumină pentru urmărire artiști și sportivi.  - 3 buc. grilă de lumini suspendate pentru iluminat meciurile de lupte, pentru fiecare saltea în parte. Prestatorul va pune la dispoziție și persoane specializate care vor asigura utilizarea sistemului pe durata concursului.  Serviciile sunt necesare în perioada 11 - 18.11.2018. |
| 4. | **Închiriere ecran afișaj electronic LED necesar procedură contestație, conform regulamentului de organizare al Federației Internaționale UWW.** | Ecranul display va avea dimensiunea de min. 8\*6m, P6mm. Va fi conectat la mixerul TV și camerele de luat vederi aferente fiecărei saltele.  Ecranul va fi poziționat pe o latură mică a sălii, la înălțime, deasupra scaunelor publicului. Se va asigura montarea și demontarea acestora de către prestator. Toate accesoriile necesare montării intră în sarcina prestatorului. |
| 5. | **Închiriere ecran LED-festivitate de premiere – 1 buc.** | Ecranul LED va avea dimensiunea de 4\*6m, P6mm. Este necesar pentru afișarea steagurilor în timpul festivităților de premiere. Va fi conectat la 1 laptop al echipei tehnice. Ecranul va fi poziționat pe latura opusă a ecranului de afișaj electronic de contestație, la înălțime, deasupra scaunelor publicului. Se va asigura montarea și demontarea acestora de către prestator. Toate accesoriile necesare montării intră în sarcina prestatorului. |
| 6. | **Închiriere ecran LED pentru reclame** | Dimensiune 1\*10m, P6mm, leduri pentru reclame luminoase, care vor fi poziționate pe o latură a sălii de concurs. Se va asigura montarea și demontarea acestora de către prestator. Toate accesoriile necesare montării intră în sarcina prestatorului. Prestatorul va pune la dispoziție și o persoană specializată care va asigura utilizarea sistemului pe durata concursului. |
| 7. | **Festivitate premiere - medalii – 150 buc., casete pentru medalii – 5 buc.** | Medalie turnată cu diametrul de 80 mm, din material aliaj zinc + aluminiu, în greutate de aproximativ 130 g, cu o grosime de 3.5 mm în cant, 5 mm în punctul cel mai înalt 3D. Medalia are 2 fețe diferite, grafică 3D pe ambele fețe, gravură nominală sau print digital cu UV nominal pentru categorii de greutate și stil. 40 medalii vor fi acoperite cu aur de 24 carate, 40 medalii vor fi acoperite cu argint patinat, 70 medalii de bronz din cupru patinat sau cu dublă acoperire. Șnurul pentru medalii, va avea o lățime de 30 mm. cu designul agreat de FR Lupte.  Casetele pentru medalii sunt cutii de plus cu trepied, în care vor putea fi încastrate 3 medalii în trepied, cu sistem de închidere cu cheiță. Medaliile ce vor fi încastrate fac parte din cele 150 buc. |
| 8. | **Festivitate premiere -diplome – 150 buc, mape A4 pentru diplome - 150 buc.** | Diplome A4, carton alb normal de 280 g/mp, personalizate pe o față, policromie, folio d:40-50, folio + emboss  Mapele A4 sunt din plus pe structura din carton, înălțime – 33 cm, fi 5 cm, personalizat pe corp prin gravură laser sau cu bănuț din ABS pe capac. |
| 9. | **Festivitate premiere-buchete flori** | Ornamente florale pentru sala de competiție, - ghivece cu flori naturale care sa acopere 22 m liniari, care vor fi amplasate în zona festivității de premiere.  Pentru premiere sportivi – 150 buchete flori tricolor (roșu, galben și albastru), din trandafiri mini-rose, completate cu elemente de decor (alte plante), înfășurate în hârtie albastru-închis. |
| 10. | **Festivitate premiere -plachete excelență – 10 buc.** | Cutie de pluș cu trepied, de dimensiunea 23\*19 cm, cu plachetă metalică argintie de dimensiune 18\*13 cm și medalie aurie turnată o față, grafică 2D, print direct pe plachetă. |
| 11. | **Festivitate premiere - plachete excelență – 10 buc.** | Cutie de pluș cu trepied, de dimensiunea 24\*29 cm, cu plachetă lemn încastrată în trepied, plachetă argintie de dimensiune 20\*15 cm și medalie aurie turnată o față, grafică 2D, print UV direct pe plachetă. |
| 12. | **Festivitate premiere - cupe clasament națiuni – 10 buc.** | Cupă ceramică cu metal, pe soclu de lemn, în partea superioară a soclului este poziționat un glob pământesc, care are o bandă metalică personalizată cu steagurile țărilor participante.  3 buc. – înălțime de 51 cm.  3 buc. – înălțime de 56 cm.  4 buc. – înălțime de 61 cm. |
| 13. | **Închiriere MIXER TV – kit regie VIDEO** | Servicii închiriere Mixer video min. 6 camere video FullHD, laptop play content video, perioada 11-18.11.2018 |
| 14. | **Realizare film promovare București și Campionat Mondial** | Servicii realizare film promovare București și Campionatul Mondial. Filmarea se va realiza cu echipament profesional: camera full HD/ aparat foto DSLR și echipamente foto/video la mare înălțime. Realizarea unui concept agreat de FRL (cadre exterior obiective turistice cheie din Romania/ București/ cadre Sala Polivalentă și cadre competiție lupte). Servicii montaj video și grafică video integrate. Durata filmului min. 1 minut. |
| 15. | **Dineu Oficial Palatul Parlamentului – 150 persoane** | Prestatorul asigură următoarele servicii: închirierea unei Săli din incinta Palatului Parlamentului, care să corespundă prin capacitate. Amenajarea sălii cu mese, scaune, mese de cocktail pentru nr. de persoane estimat (dacă sala nu dispune de această logistică). Asigurarea prin servicii de catering a următoarelor: servire gustări reci si calde, băuturi răcoritoare, apă, cafea pentru un număr de 150 persoane. Amenajarea Sălii va fi realizată în funcție de cerințele FRL.  Dineul va fi dat in ziua de luni, 12.11.2018, orele 20.00. |
| 16. | **Festivitatea de deschidere zilnică - lupte greco romane, lupte feminine, lupte libere-program artistic Finale** | Vor fi 3 festivități în zilele de 14, 16 și 17 noiembrie 2018, în jurul orelor 16.00. Ora exactă va fi stabilită ulterior.  Festivitățile constau într-un spectacol artistic și includ onorariul artiștilor.  Artiștii propuși: Andra, Horia Brenciu, Gipsy Casual, Delia, Smiley, Bere Gratis. |
| 17. | **Prezentator / MC Eveniment:** | Persoană (de preferat) din domeniul sportiv, cu min. cunoștințe de regulament al sportului denumit LUPTE, care să acopere pe durata competiției (aprox. 4h pe zi/ 7 zile) prezentarea evenimentului.  Cunoștințe de limba engleză – nivel avansat |
| 18. | **DJ** | Prestatorul va pune la dispoziție un DJ pe toată durata competiției. |
| 19. | **Colantare 10 autobuze cu logo București și Campionat Mondial** | Colantare cu autocolant laminat de exterior policrom pe 10 autobuze RATB. Realizare design agreat de FRL (colaj cu fotografii ale sportivilor reprezentativi, cu grafică agreată de UWW și cu siglele partenerilor). Operatorul economic va asigura serviciile de producție, montare ante-eveniment, demontare post-eveniment și transport. |
| 20. | **Transport delegații sportive, taxe parcări, sosiri/plecări delegații, arbitri și oficiali. Transferul de la aeroportul Otopeni - hotel - sală competiție și retur se va efectua cu autocare, microbuze și autoturisme, în funcție de ora sosirii și componența delegației (aprox. 100 delegații)** | Se va asigura transferul delegațiilor de la aeroportul Otopeni la hotelurile din București și retur, în funcție de sosirile și plecările acestora la / de la concurs. Se va asigura transportul delegațiilor de la hotelurile unde sunt cazați la Sala Polivalentă și retur pe toată durata desfășurării concursului. Mijloacele de transport vor sta la dispoziția federației pe toată durata desfășurării acțiunii, pentru a asigura transporturile necesare, pe o durată minimă de 16 ore/zi. În funcție de sosirile/plecările delegațiilor străine, se vor efectua transporturi la/de la aeroport și în timpul nopții.  Mijloacele de transport care vor fi puse la dispoziția federației sunt următoarele:  - în ziua de 09.11.2018 sunt necesare 2 (două) microbuze de 16 - 18 locuri și 3 (trei) microbuze de 8+1 locuri;  - în perioada 10 - 19.11.2018 sunt necesare 10 - 15 autocare de 47 - 52 locuri, 4 (patru) microbuze 16 - 18 locuri și 6 (șase) microbuze de 8+1 locuri.  - în perioada 10 - 19.11.2018 sunt necesare 8 (opt) mașini VIP de 5 locuri (mașini tip limuzină) și 2 mașini VIP minivan de 6 - 8 locuri.  În funcție de numărul de participanți, FR Lupte va informa în timp util prestatorii de servicii despre necesarul exact zilnic (cu min. 7 zile înainte) |
| 21. | **Mascote competiție (1 buc. mare – costum mascotă, 1700 buc. mascote în miniatură)** | Costumul mascotă mare are formă de acvilă, realizată după designul propriu al FRL, cu o înălțime de 1,80 - 1,95 m. Este realizată din mai multe părți: cap, trunchi, mâini, picioare. Capul turnat din spumă elastică căptușit cu burete și pluș, interior cu sistem de ventilație, material puf ce imită penele, închideri cu scai, ambalat corespunzător, garanție min. 12 luni. Costumul va fi îmbrăcat de o persoană desemnată de către FRL.  Mascotele în miniatură sunt mascote mici Powerbank - mascotă cu rol de baterie externă (SOFT PVC 3 D) sub formă de acvilă, realizată după designul propriu al Federației, dimensiuni de min. 106 mm/67 mm, personalizat cu grafica UWW – Flat RGB, putere baterie de min. 2600 mAh, culori pantone, cu cablu de încărcare USB, folie protecție cu bule, marcajul CE (conformitate europeană), garanție min. 12 luni, înlocuit în 30 de zile în cazul problemelor de funcționare, ambalat individual în cutie de carton) |
| 22. | **Mape prezentare = 300 buc, invitații + plicuri = 100 buc., pixuri = 1500 buc., flyere = 5000 buc., afișe = 300 buc., pungi = 1500 buc., broșura-ghid competiție=1500 buc** | Mape de prezentare: Mape de prezentare cu buzunar aplicat 1 big sau 2 biguri, carton lucios de 300gr/mp. Buzunarul mapei trebuie să aibă un volum de aprox. 10 coli A4. Mapele vor fi personalizate conform graficii agreate de FRL și UWW.  Invitații + plicuri: format 1/3 A4, printată față/verso, policromie, carton lucios 300g/mp, personalizate conform graficii agreate de FRL și UWW. Plicul personalizat.  Pixuri tip SCHNEIDER K15 sau echivalent. Caracteristici: corp subțire cu clemă metalică, clip din oțel inoxidabil, acționare click cu buton metalic, vârf din oțel inoxidabil rezistent la utilizări repetate, vârf cu scriere de 0.5-0.7mm, reîncărcabil. Vor fi personalizate conform graficii agreate de FRL și UWW.  Flyere: format 1/3 A4, policromie față/verso, greutate 130-150g/mp, vor fi personalizate conform graficii agreate de FRL și UWW.  Afișe de dimensiuni 50\*70cm, greutate 250g/mp, print policromie, tehnologie tipar laser digital, vor fi personalizate conform graficii agreate de FRL și UWW.  Pungi / sacoșe bumbac cu mânere lungi pentru cumpărături, material de 105g/mp. Dimensiunea unei pungi este de aproximativ 38\*02\*42 cm. Personalizate conform graficii agreate de FRL, policromie, colorate.  Broșură - ghid competiție: format A4, 12 pagini, hârtie de min. 130g/mp, policromie 4X4, copertă de carton laminat lucios 350g/mp, mod de prindere capsare, gramaj hârtie min. 130 g/mp. Broșura va fi editată în română și engleză. Prestatorul/furnizorul va asigura și serviciul de traducere în limba engleză. Prestatorul/furnizorul va asigura designul și paginarea, conform cerințelor Federației. |
| 23. | **Fanioane – 1500 buc., brelocuri - 1500 buc., insigne – 1500 buc.** | Insignele – aliaj aluminiu, dimensiune de 20 mm, grafică 2D, acoperire cu aur sau nichel, vopsită cu email special lichid sau solid. Fiecare insignă va fi ambalată în punguliță de plastic. Insignele vor avea designul conform modelului indicat de FR Lupte.  Fanioanele sunt de dimensiune 8\*10 cm și vor avea designul conform modelului agreat de FR Lupte. |
| 24. | **Suveniruri pentru membrii UWW, șefii de delegații, arbitri (trening, tricou, rucsac) – 150 seturi** | Treningul, tricourile și rucsacurile – design și brand modelul loturilor naționale de lupte 2017, personalizate 2 poziții, conform graficii agreate de FRL. |
| 25. | **Instrumente de scris premium, brichete – 12 seturi** | Instrumente de scris și brichete premium personalizate. |
| 26. | **Tricouri participanți și voluntari – 1500 buc. (500 buc. tip Polo, 1000 buc. tip T-shirt)** | Tricourile din material BBC, tip T-shirt, mânecă scurtă, branding 2 poziții, de culoare albă, material greutate cca 160g/mp.  Tricouri Polo, 100 buc. culoare blue-dark, 400 buc. de culoare roșie, mânecă scurtă, branding 2 poziții, material greutate cca. 180 g/mp. |
| 27. | **Promovare eveniment în stațiile RATB** | 20 buc. bannere stradale în stațiile RATB, design agreat de FRL. Dimensiune în funcție de spațiul în care vor fi afișate. |
| 28. | **Pachete promoționale oficiali internaționali** | 10 pachete cadou “Gheorghe Zamfir’’- centenar, disc vinil, ediție limitată. |
| * Machetarea tuturor materialelor de promovare se va face de către prestatorul de servicii, cu acordul autorității contractante. * Bunul de tipar împreună cu tot ceea ce înseamnă creație și design a materialelor și serviciilor de promovare, se va da de către autoritatea contractantă și Federația Romană de Lupte. | | |

**Prestatorul va fi responsabil în fazele de pre- și post-eveniment de următoarele elemente cheie:**

1. Serviciile minime obligatorii aferente organizării evenimentului vor fi: asigurarea condițiilor pentru buna desfășurare a evenimentului, a instalațiilor și a materialelor specifice, conform cerințelor și specificațiilor prezentului caiet de sarcini.

2. Prestatorul va desemna un coordonator de eveniment care va colabora în permanență cu reprezentanții desemnați de achizitor.

3. Prestatorul va asigura dotarea zonelor, în conformitate cu cerințele minime prevăzute în prezentul caiet de sarcini. În oricare dintre cazurile unde sunt prevăzute momente specifice, prestatorul va asigura aparatura și echipamentele necesare conforme, astfel încât momentele evenimentului sportiv să fie prestate în condiții de maximă calitate și siguranță. Asamblarea și dezasamblarea echipamentelor și a celorlalte elemente prevăzute în caietul de sarcini, cât și eliberarea locației, vor fi asigurate de prestatorul de servicii. În timpul lucrărilor de asamblare și dezasamblare a echipamentelor, se vor respecta condițiile minime privind protecția mediului și protecția muncii. La amenajarea sălii se va avea în vedere asigurarea stabilității amplasamentelor, cât și poziționarea ei corectă în relație cu accesele și căile de evacuare. Structura podiumului de lupte se va realiza astfel încât să asigure rigiditatea și stabilitatea necesară desfășurării în bune condiții a tuturor reprezentațiilor pe perioada evenimentului. De asemenea, în tot procesul de montat, respectiv de demontat și în exploatare, se va respecta legislația în domeniu la data respectivă. Dezasamblarea elementelor specifice și eliberarea locației se vor face în termen de maxim 30 ore de la finalizarea evenimentului descris mai sus.

4. În sarcina prestatorului sunt serviciile de curățenie, pe toată perioada de desfășurare a evenimentului.

5. În sarcina prestatorului sunt serviciile de transport   a delegațiilor sportive, sosiri/plecări  delegații, arbitri și oficiali. Transferul de la  aeroportul  Otopeni - hotel - sală competiție și retur se va efectua cu autocare, microbuze și autoturisme, agreate de Centrul pentru Tineret al Municipiului București și Federația Română de Lupte, în funcție de ora sosirii și componența  delegației   (aproximativ 100 de delegații).

**IV. CONDIȚII DE DERULARE A CONTRACTULUI**

Sala va fi indicată ulterior de către achizitor, iar accesul pentru montare în locație va fi facilitat de către autoritatea contractantă.

Condiții contractuale: sunt prevăzute în formularul de contract și sunt obligatorii pentru prestator.

**V. MODUL DE ELABORARE A OFERTEI TEHNICE**

Este obligatorie întocmirea propunerii tehnice astfel încât, sa reiasă că ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat și aprobat de autoritatea contractantă ulterior semnării contractului și respectat întocmai de către prestatorul de servicii desemnat câștigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 24 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condițiile de muncă și de protecție a muncii care sunt în vigoare în România.

În acest scop propunerea tehnică va conține în mod obligatoriu următoarele:

1. Declarația pe propria răspundere dată de către fiecare asociat privind faptul că ofertantul a ținut cont, în elaborarea ofertei, de obligațiile referitoare la condițiile de muncă și protecția muncii pe toată durata de îndeplinire a contractului conform Formularului din Secțiunea formulare;

2. Proiectul de „Contract” (prezentat în secțiunea Formulare ) acceptat de ofertant în forma prezentată de autoritatea contractantă (semnat și stampilat pe fiecare pagină). Ofertantul poate face obiecțiuni referitoare la clauzele contractuale propuse de autoritatea contractantă, sub sancțiunea respingerii ofertei prezentate.

3.Declarație pe proprie răspundere privind disponibilitatea artiștilor

Atenție! *- Ofertantul care prezintă o ofertă (documentație) incorectă și/sau neaplicabilă și/sau incompletă la prezentul caiet de sarcini, va fi exclus din procedura de achiziție publică, oferta considerându-se neconformă (pentru că nu satisface în mod corespunzător cerințele caietului de sarcini), potrivit prevederilor legale.*

**VI. MODUL DE ELABORARE A OFERTEI FINANCIARE**

Oferta financiară va cuprinde totalitatea prețurilor pentru categoriile de servicii necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ține seama de întreaga gamă de servicii prevăzute în Caietul de sarcini și de costurile aferente realizării acestor servicii pe perioada evenimentelor. Oferta financiară va acoperi toate costurile ofertantului cu prestarea serviciilor dar fără a se limita la: salarii/onorariile datoare de către ofertant salariaților/colaboratorilor săi, responsabili cu prestarea serviciilor și taxele datorate către bugetul consolidat al statului, precum și orice taxe, impozite, cheltuieli generate de și pentru executarea contractului de prestări de servicii ce face obiectul prezentei proceduri.

În acest scop propunerea financiară va conține următoarele:

1. Formularulși anexa la acesta, în LEI, incluzând toată perioada de derulare a contractului, cu TVA-ul evidențiat separat. Pentru ofertanții străini, echivalența leu / euro va fi cursul BNR din data evaluării ofertei).

Atenție! Oferta financiară, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

**VII. CRITERIUL DE ATRIBUIRE**

Criteriul de atribuire este prețul cel mai scăzut.